
CANLLAWIAU ASESU RISG IECHYD PERSONOL COVID-19 MYFYRIWR

Mae’r canllawiau hyn ar gyfer cydlynwyr lleoliadau neu staff eraill yn yr Athrofeydd sy’n cynorthwyo â lleoliadau myfyrwyr. Dim ond y canlynol sydd angen cwblhau’r offeryn Asesu Risg Gweithlu COVID-19:
· Myfyrwyr a fu cynt ar y rhestr warchod h.y. eithriadol o agored i niwed yn glinigol
· yn ystyried eu hunain yn anabl
· neu sydd â chyflyrau iechyd eraill
NID OES raid i fyfyrwyr nad ydynt yn un o’r categorïau uchod gwblhau’r offeryn asesu risg.
Beth yw’r canlyniadau posibl?

	Sgôr
	Cam Gweithredu

	Risg Uchel Iawn
	Dilyn unrhyw gyngor penodol a ddarparwyd gan ymarferydd meddygol am eich cyflwr. 
Lle nad oes canllawiau meddygol penodol i beidio â mynychu lleoliad, gall y myfyriwr fynd iddo ar yr amod bod y darparwr y lleoliad yn dilyn canllawiau’r Llywodraeth ar fesurau rheoli COVID.
Dylid cynnal trafodaeth gyda’r myfyriwr, darparwr y lleoliad a’r cydlynydd lleoliadau i ddeall unrhyw bryderon a chydymffurfiaeth cyfredol darparwr y lleoliad â mesurau rheoli COVID.  

	Risg Uchel
	Dylai’r myfyriwr barhau â’r lleoliad, oni bai ei bod yn cael cyngor meddygol i beidio, gan gynnal trafodaeth, os oes angen, gyda’r myfyriwr, darparwr y lleoliad a’r cydlynydd lleoliadau i ddeall pryderon a chydymffurfiaeth cyfredol darparwr y lleoliad gyda rheoliadau COVID. 

	Risg Isel
	Dylai myfyrwyr sy’n dod o fewn y grŵp hwn barhau â’r lleoliad a bydd yn ofynnol iddynt gadw at fesurau rheoli COVID-19 sefydliad y lleoliad.

